Proposta għal regolament tal-Kunsill li jemenda r-Regolament (KEE) Nru 1906/90 dwar ċerti standards għat-tqegħid fis-suq tal-laħam tat-tjur ta’ l-irziezet /* KUMM/2006/0090 finali */





[pic] | KUMMISSJONI TAL-KOMUNITAJIET EWROPEJ | Brussel 7.3.2006 KUMM(2006)90 finali Proposta għal REGOLAMENT TAL-KUNSILL li jemenda r-Regolament (KEE) Nru 1906/90 dwar ċerti standards għat-tqegħid fis-suq tal-laħam tat-tjur ta’ l-irziezet (preżentata mill-Kummissjoni) MEMORANDUM TA’ SPJEGAZZJONI Ir-Regolament tal-Kunsill (KEE) Nru 1906/90 dwar ċerti standards għat-tqegħid fis-suq tal-laħam tat-tjur ta’ l-irziezet fih ħafna referenzi għal-leġiżlazzjoni veterinarja Komunitarja. Id-Direttiva 2004/41/KE tal-Parlament Ewropew u tal-Kunsill tipprovdi għal revoka tad-Direttiva tal-Kunsill 71/118/KEE tal-15 ta’ Frar 1971 dwar problemi sanitarji li għandhom effett fuq il-produzzjoni u t-tqegħid fis-suq tal-laħam tat-tjur ta’ l-irziezet frisk “b’effett mid-data rilevanti”, jiġifieri l-1 ta’ Jannar 2006. Madanakollu, id-Direttiva 2004/41/KE ma tinkludix tabella ta’ korrelazzjoni li tista’ tiċċara l-korrelazzjoni tad-dispożizzjonijiet tad-Direttiva rrevokata mad-dispożizzjonijiet tar-Regolamenti fil-kamp ta’ l-iġjene. Għall-finijiet taċ-ċarezza huwa għalhekk xieraq li jiġi adattat ir-Regolament (KEE) Nru 1906/90 sabiex jiġu ċċarati r-referenzi għad-dispożizzjonijiet korrispondenti tar-Regolamenti ġodda ta’ l-iġjene. Din l-emenda għandha għalhekk tiġi użata wkoll għall-kjarifika ta’ referenzi oħrajn li m’għadhomx iktar preċiżi. Dan jinkludi referenza għad-Direttiva tal-Kummissjoni 80/879/KEE tat-3 ta’ Settembru 1980 dwar il-marki sanitarji ta’ imballaġġi kbar tal-laħam tat-tjur u bosta referenzi għad-Direttiva tal-Kunsill 79/112/KEE tat-18 ta’ Diċembru 1978 dwar l-approssimazzjoni tal-liġijiet ta’ l-Istati Membri fir-rigward tat-tikkettjar, il-preżentazzjoni u r-reklamar ta’ l-oġġetti ta’ l-ikel li huma għall-bejgħ lill-konsumatur aħħari. Aktar minn hekk, ir-Regolament jeskludi mill-ambitu tiegħu ċertu preżentazzjoni partikolari ta’ tqegħid fis-suq ta’ karkassi ta’ tjur ta’ l-irziezet (“New York-dressed). Din il-preżentazzjoni ma tkun f’konformità la mad-dispożizzjonijiet rilevanti dwar tqegħid fis-suq tar-Regolament tal-Kummissjoni (KEE) Nru 1538/91 u lanqas mall-kondizzjonijiet tar-Regolamenti ġodda dwar l-Iġjene. Għall-finijiet taċ-ċarezza, din id-deroga għandha għalhekk tiġi mħassra. Proposta għal REGOLAMENT TAL-KUNSILL li jemenda r-Regolament (KEE) Nru 1906/90 dwar ċerti standards għat-tqegħid fis-suq tal-laħam tat-tjur ta’ l-irziezet IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KEE) Nru 2777/75 (2) tad-29 ta’ Ottubru 1975 dwar l-organizzazzjoni komuni fis-suq tal-laħam tat-tjur[1], u b’mod partikolari l-Artikolu 2(2) tiegħu; Wara li kkunsidra l-proposta mill-Kummissjoni, Billi: (1) Sa mill-1 ta’ Jannar 2006, id-Direttiva tal-Kunsill 71/118/KEE tal-15 ta’ Frar 1971 dwar problemi tas-saħħa li jaffettwaw il-kummerċ tal-laħam frisk tat-tjur [2], hija rrevokata bid-Direttiva 2004/41/KE tal-Parlament Ewropew u tal-Kunsill[3] u sostitwita bir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene ta’ l-oġġetti ta’ l-ikel[4] u bir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali[5]. (2) Id-Direttiva tal-Kunsill 79/112/KEE tat-18 ta’ Diċembru 1978 dwar l-approssimazzjoni tal-liġijiet ta’ l-Istati Membri fir-rigward tat-tikkettjar, il-preżentazzjoni u r-reklamar ta’ l-oġġetti ta’ l-ikel li huma għall-bejgħ lill-konsumatur aħħari[6] ġiet irrevokata u mibdula bid-Direttiva 2000/13/KE tal-Parlament ewropew u tal-Kunsill ta’ l-20 ta’ Marzu 2000 dwar l-approssimazzjoni tal-liġijiet ta’ l-Istati Membri fir-rigward tat-tikkettjar, il-preżentazzjoni u r-rklamar ta’ l-oġġetti ta’ l-ikel[7]. (3) Ir-Regolament tal-Kunsill (KEE) Nru 1906/90[8] fih ħafna referenzi għad-Direttiva 71/118/KEE u għad-Direttiva 79/112/KEE. Għar-raġunijiet taċ-ċarezza huwa xieraq li jiġu adattati dawk ir-referenzi. (4) It-tieni inċiż ta’ l-Artikolu 1(3) tar-Regolament (KEE) Nru 1906/90 jinkludi referenza għat-tip ta’ bejgħ li jissemma fil-Kapitolu II, l-Artikolu 3(II) tad-Direttiva 71/118/KEE. Din id-dispożizzjoni tirrigwarda deroga fakultattiva għall-Istati Membri biex jeskludu ċerti produzzjonijiet żgħar ta’ laħam tat-tjur ta’ l-irziezet mill-ambitu tar-Regolament. Din id-deroga fakultattiva mhix inkluża fir-Regolament (KE) Nru 852/2004 u (KE) Nru 853/2004. Madnakollu din għandha tinżamm u għandha tiġi speċifikata. (5) It-tielet inċiż ta’ l-Artikolu 1(3) tar-Regolament (KEE) Nru 1906/90 jeskludi l-laħam tat-tjur li jissejjaħ New York dressed kif jissemma fil-Kapitolu VIII punt 49 ta’ l-Anness I tad-Direttiva 71/118/KEE mill-ambitu tar-Regolament. “New York dressed” tfisser tajra li minnha tneħħew ir-rix u d-demm u li titqiegħed għall-bejgħ bħala karkassa ta’ tajra sħiħa bir-ras, is-saqajn u l-ġewwieni għadhom intatti. Din il-preżentazzjoni mhux ser tkun fl-ebda każ f’konformità mall-kondizzjonijiet tar-Regolamenti (KE) Nru 852/2004 u (KE) Nru 853/2004. Din l-eċċezzjoni għandha għalhekk tiġi eliminata. (6) L-Artikolu 6 tar-Regolament (KEE) Nru 1906/90 jinkludi referenza għad-Direttiva tal-Kummissjoni 80/879/KEE tat-3 ta’ Settembru 1980 dwar il-marki sanitarji ta’ imballaġġi kbar ta’ laħam tat-tjur ta’ l-irziezet [9]. Dik id-Direttiva ġiet irrevokata mid-Direttiva tal-Kunsill 92/116/KEE tas-17 ta’ Diċembru 1992 li temenda u taġġorna d-Direttiva 71/118/KEE dwar problemi sanitarji li jaffetwaw il-kummerċ tal-laħam frisk tat-tjur[10]. Dik ir-referenza hija żejda u għandha tiġi mħassra. (7) Ir-Reġolament (KEE) Nru 1906/90 għandu għalhekk jiġi emendat kif xieraq, ADOTTA DAN IR-REGOLAMENT: Artikolu 1 Ir-Regolament (KEE) Nru 1906/90 huwa emendat kif ġej: 1) L-Artikolu 1 huwa emendat kif ġej: a) fl-Artikolu 1, il-paragrafu 3 huwa mibdul b’dan li ġej: “3. Dan ir-Regolament m’għandux japplika għal-laħam tat-tjur ta’ l-irziezet għall-esportazzjoni mill-Komunità.” b) jiddaħħal il-paragrafu 3a li ġej “3a. L-Istati Membri jistgħu jidderogaw mir-rekwiżiti ta’ dan ir-Regolament meta l-bdiewa, li jkollhom produzzjoni fis-sena ta’ inqas minn 10 000 tajra tal-ħames speċi li jissemmmew fl-Artikolu 1(1), jipprovdi laħam frisk tat-tjur li joriġinaw mill-istabbilimenti tagħhom fi kwantitajiet żgħar. - direttament lill-konsumatur aħħari fl-istabbiliment jew fis-swieq ta’ kull ġimgħa li jinsabu l-iktar qrib l-istabbiliment tagħhom u fl-istess territorju ta’ l-awtoritjiet kompetenti li taw id-deroga, jew - lill-bejjiegħa bl-intenzjoni ta’ bejgħ dirett lill-konsumatur aħħari, bil-kondizzjoni li tali bejjiegħa jwettqu l-attivitajiet tagħhom fl-istess territorju ta’ l-awtoritajiet kompetenti li taw id-deroga. L-Istati Membri jistgħu jispeċifikaw il-limitu sa fejn tali derogi previsti fl-ewwel subparagrafu jistgħu ikopru wkoll il-projbizzjonijiet. Id-deroga prevista fl-ewwel subparagrafu ma tapplikax fir-rigward tal-bejgħ li jsir minn bejjiegħ li jivjaġġa minn post għall-ieħor, bejgħ permezz ta’ ordni bil-posta, u bejgħ ġewwa suq.” 2) Fl-Artikolu, il-punt 4 hu mibdul b’li ġej: “4. “laħam tat-tjur ippakkjat lest” tfisser: laħam tat-tjur ippreżentat skond il-kondizzjonijiet stipolati fl-Artikolu 1(3)(b) tad-Direttiva 2000/13/KE tal-Parlament Ewropew u tal-Kunsill*. * ĠU L 109, 6.5.2000, p. 29.” 3) Fl-Artikolu 4, il-kliem tad-daħla huma mibdula b’dan li ġej: “Minbarra l-konformità mal-leġiżlazzjoni nazzjonali adottata skond id-Direttiva 2000/13/KE, l-indikazzjonijiet miżjuda li ġejjin għandhom jidhru fuq id-dokumenti kummerċjali li jakkumpanjaw fi ħdan it-tifsira ta’ l-Artikolu 13(1)(b) ta’ dik id-Direttiva:” 4) L-Artikolu 5 huwa emendat kif ġej: a) fil-paragrafu 1, “Id-Direttiva 79/112/KEE” hi mibdula mid-“Direttiva 2000/13/KE”. b) il-paragrafu 2 huwa sostitwit b’dan li ġej: “2. Fil-każ tal-laħam frisk tat-tjur ta’ l-irziezet, id-data ta' durabilità minima għandha tinbidel bil-kliem ‘uża sad-data’ skond l-Artikolu 10 tad-Direttiva 2000/13/KE.” c) fil-paragrafu 3, punt d) jinbidel b’dan li ġej: “d) in-numru ta l-approvazzjoni tal-biċċerija jew ta l-impjant tad-tbiċċir skond l-Artikolu 4 tar-Regolament (KE) Nru 853/2004 tal-Parlament Ewropew u tal-Kunsill**, ħlief fil-każ tad-tbiċċir u tneħħija ta’ l-għadam fil-post tal-bejgħ kif inhu previst fl-Artikolu 4(2)(d) ta’ dak ir-Regolament; ** ĠU L 139, 30.4.2004, p. 55. Verżjoni kkoreġuta (ĠU L 226, 25.6.2004, p. 22).” d) il-paragrafi 4 u 5 huma mibdulin b’dan li ġej: “4. Meta l-laħam tat-tjur jiġi offrut għall-bejgħ mingħajr ma jkun ippakkjat, ħlief fejn it-tbiċċir u t-tneħħija ta’ l-għadam isiru fil-post tal-bejgħ kif ipprovdut fl-Artikolu 4(2)(d) tar-Regolament (KE) Nru 853/2004, bil-kondizzjoni li tali tbiċċir u tneħħija ta’ l-għadam isiru fuq talba ta’ u fil-preżenza tal-konsumatur, l-Artikolu 14 tad-Direttiva 2000/13/KE għandu japplika għall-indikazzjonijiet li jissemmew fil-paragrafu 3. 5. Ir-regoli dettalljati dwar l-indikazzjoni ta’ l-isem li bih il-prodott qiegħed jinbiegħ fi ħdan it-tifsira ta’ l-Artikolu 3(1)(1) tad-Direttiva 2000/13/KE jistgħu jiġu stabbiliti skond il-proċedura li tissemma fl-Artikolu 17 tar-Regolament (KEE) Nru 2777/75." 5) L-Artikolu 6 jinbidel b’dan li ġej: “Artikolu 6 Permezz tad-deroga mill-Artikoli 3, 4 u 5 mhux ser ikun neċessarju li l-laħam tat-tjur jiġi kklassifikat jew li jiġu indikati l-partikolaritajiet addizzjonali li jissemmew f’dawk l-Artikoli fil-każ tal-konsenji għal stabbilimenti tat-tbiċċir jew ipproċessar.” Artikolu 2 Dan ir-Regolament għandu jidhol fis-seħħ fil-jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President [1] ĠU L 282, 1.11.1975, p. 77. Ir-Regolament kif emendat l-aħħar mir-Regolament (KE) Nru 1913/2005 (ĠU L 307, 25.11.2005, p. 2). [2] ĠU L 55, 8.3.1971, p. 23. [3] ĠU L 157, 30.4.2004, p. 33. [4] ĠU L 139, 30.4.2004, p. 1. Verżjoni kkoreġuta (ĠU L 226, 25.6.2004, p. 3). [5] ĠU L 139, 30.4.2004, p. 55. Verżjoni kkoreġuta (ĠU L 226, 25.6.2004, p. 22). [6] ĠU L 33, 8.2.1979, p. 1. [7] ĠU L 109, 6.5.2000, p. 29. Direttiva kif l-aħħar emendata bid-Direttiva 2003/89/KE (ĠU L 308, 25.11.2003, p. 15). [8] ĠU L 173, 6.7.1990, p. 1. Ir-Regolament kif emendat l-aħħar mir-Regolament (KE) Nru 1101/98 (ĠU L 157, 30.5.1998, p. 12). [9] ĠU L 251, 24.9.1980, p. 10. [10] ĠU L 62, 15.3.1993, p. 1. Direttiva kif l-aħħar emendata bl- Att ta' Adeżjoni ta' l-Awstrija, il-Finlandja u l-Iżvezja.